Íshellan yfir Grímsvötnum sígur enn og búist er við hlaupi undan Skeiðarárjökli. Lovísa Mjöll Guðmundsdóttir, náttúruvársérfræðingur hjá Veðurstofu Íslands, segir aðdragandann að hlaupi virðast ætla að verða lengri en oft áður.
Íshellan er búin að lækka um tæpa 1,6 metra og það hefur ekki mælst nein breyting á rafleiðini í Gígjukvísl. Það er örlítið farið að hækka í ánni en ekki mikið samt. Þannig að það er í rauninni, já þetta er í rauninni staðan, það er ekki hlaup hafið. Við segjum að hlaup sé hafið þegar það kemur undan jöklinum en vatnið er ekki farið að skila sér almennilega undan jöklinum. Þannig við bíðum bara eftir að það gerist. Eru einhverjar vísbendingar um að það gæti fylgt gos með þessu? Já það er alltaf möguleiki það geti skeð, þegar verður svona, ef að vatnið tæmist allt þarna þá verður svo mikill þrýsings léttir að þá getur komið gos í kjölfarið, við höfum séð það áður.
Vatnsmagn í Gígjukvísl er farið að aukast en þar hefur engin rafleiðni mælst enn. Íshellan yfir Grímsvötnum heldur áfram að síga en aðdragandi hlaups verður líklega lengri en oft áður. 